שאק ביוקנן

לירוי "שאק" ביוקנן (באנגלית: Leroy "Shaq" Buchanan; נולד ב-30 בינואר 1997) הוא כדורסלן אמריקאי המשחק בעמדת הקלע בעירוני נס ציונה.

קריירה
ביוקנן גדל במדיסון, מיסיסיפי. הוא שיחק בקבוצת הכדורסל של מכללה הקהילתית של צפון מזרח מיסיסיפי בשנים 2015–2017, ובשנים 2017–2019 שיחק בקבוצת הכדורסל של אוניברסיטת המדינה של מארי לצד ג'ה מוראנט, ויחד הובילו את הקבוצה לעונת השיא שלה.

לאחר שלא נבחר דראפט ה-NBA ב-2019, הצטרף לסגל ממפיס גריזליס לליגת הקיץ של ה-NBA וב-17 באוקטובר חתם בקבוצה. במהלך העונות העוקבות, נע ביוקנן בין סגל הגריזליס לסגל ממפיס האסל מליגת הפיתוח של ה-NBA. הוא הצטרף לסגל ממפיס גריזליס בליגת הקיץ ולעיתים במחנות האימונים ובקדם-העונה בשנים 2019–2022, אך לא שיחק משחק ליגה ב-NBA.

ב-8 בפברואר 2020 קלע שיא קריירה של 36 נקודות, והוסיף חמישה אסיסטים, ארבעה ריבאונדים ושתי חטיפות בניצחון 127–119 של ממפיס האסל על סאות' ביי לייקרס. ב-29 בפברואר רשם שיא קריירה של 18 ריבאונדים, בנוסף ל-22 נקודות ו-6 אסיסטים בהפסד 120–123 לסולט לייק סיטי סטארס.

ב-6 ביולי 2022 חתם בעירוני נס ציונה.

קישורים חיצוניים

הערות שוליים

כדורסלנים אמריקאים
מיסיסיפי: כדורסלנים
כדורסלני אוניברסיטת המדינה של מארי
כדורסלני ממפיס גריזליס
כדורסלני ממפיס האסל
כדורסלני עירוני נס ציונה
אמריקאים שנולדו ב-1997